OzLabs/hebrew-wiki-articles huggingface dataset:
אורי מייזלמן

אוּרִי "כובע גרב" מייזלמן (נולד ב-10 באפריל 1977) הוא מוזיקאי, יוצר ואיש חינוך. לשעבר מתופף להקת "קרח תשע", יוזם פרויקטים מוזיקליים-חינוכיים וחבר להקת "אל המשורר". פעיל בולט בהנצחת זכר השואה באמצעות מוזיקה וברשת החברתית, מדריך במסעות לפולין, חבר תנועת דרור-ישראל וחבר בצוות הקינים הערבים בתנועת הנוער העובד והלומד.

== ביוגרפיה ==
מייזלמן נולד בכפר סבא, בנם של דוד מייזלמן, מחנך שניהל את פנימיית שטיינברג בכפר סבא במשך כארבעה עשורים, וצפרא שעבדה כגננת, ולו אחות ואח גדולים. המשפחה התגוררה בפנימייה, ושם גדל. התחנך בבית הספר היסודי ברנר ובתיכון כצנלסון.

מילדותו אוהד את קבוצות הכדורגל והכדורסל הפועל תל אביב.

=== קריירה מוזיקלית ===
את דרכו המוזיקלית החל מייזלמן כמתופף בלהקת "קרח תשע" שפעלה בשנות ה-90, זאת לאחר שחבר לנעם רותם, אוהד קוסקי ורועי הדס. הלהקה, שהוציאה שני אלבומים, התפרקה לאחר 6 שנות פעילות אך התאחדה מאז למספר הופעות.

בפברואר 2004 חיפש שירים בנושא השואה, ומצא את הספרון "משל עצמי" ובו שיריו של הנער אברמק קופלוביץ' מגטו לודז'. מייזלמן פנה לאוהד קוסקי, שהלחין את כל שירי האלבום. כמו כן, נרתמו למלאכה הנגנים רועי הדס, עידן קגן, אייל תלמודי ודייוויד סטברו. האלבום הופץ ב-2005.

ב-2010 הקים יחד עם חבריו, בעז אלברט, חי שושן וטל גולדברג (כולם חברי תנועת דרור-ישראל) את להקת אל המשורר. ב-2011 הוציאה הלהקה אלבום ראשון באותו השם, אל המשורר, המחייה את שיריו הנשכחים של חיים נחמן ביאליק. ב-2016 הוציאה את אלבומה השני, שני אדונים בשלג, המבוססת על יצירתו של המשורר ולדיסלב שלנגל מגטו ורשה.

=== קריירה חינוכית ===
במקביל לפעילותו המוזיקלית המוקדמת, החל מייזלמן לפעול כמדריך ורכז בתנועת הנוער העובד והלומד. ניהל מרכזים לנוער יוצא אתיופיה בעמותת "דרור בתי חינוך" ובעשור השלישי של המאה ה-21 הוא פעיל כחבר בצוות הקינים הערבים בתנועה, בעיקר בג'סר א-זרקא ובפזורה הבדואית בנגב, ובמסגרת זו משתתף בהקמה של בתי ספר חדשים לילדי הפזורה.

לאורך השנים מייזלמן הדריך עשרות מסעות לפולין במרכז ההדרכה "המעורר". פעילותו זו הציבה אותו כאחד מהקולות הבולטים בתחום הדרכת השואה, והוא אף השתתף בסרט "מסע לפולין" של כאן חינוכית, והתראיין רבות בתקשורת בנושא חשיבות הנחלת זיכרון השואה לדור הצעיר הוא חבר הוועד המנהל של ארגון מדריכי המסעות לפולין. כמו כן, מרצה בנושאי תרבות, מוזיקה וזיכרון השואה. הרצאותיו אלה עוסקות בין היתר בפרויקטים המוזיקליים-חינוכיים אותם הוביל.

נוסף על אלה, פעיל מייזלמן בשיקום אנדרטאות שואה המנציחות קהילות בבתי עלמין ברחבי ישראל ובפולין, ופועל להנצחת קהילות יהודיות מתקופת השואה באמצעות סיורים בבתי העלמין בחולון ובגבעתיים ובמיזמים נוספים.

== קישורים חיצוניים ==

== הערות שוליים ==

קטגוריה:מוזיקאים ישראלים
קטגוריה:אנשי חינוך ישראלים
קטגוריה:בוגרי תיכון כצנלסון
קטגוריה:כפר סבא: אישים
קטגוריה:בוגרי הנוער העובד והלומד
קטגוריה:ישראלים שנולדו ב-1977
מראה קרה

צילום מגרש משחקים מושלג דרך מסנן המורכב בחזית העדשה המתפקד כמראה קרה. שימו לב לצבעים הלא שגרתיים בצילום זה, הנובעים מהגעת כמות גדולה של קרינה תת-אדומה אל הגלאי.
מראה קרה היא מראה דיאלקטרית המשמשת להפרדת קרינה תת-אדומה מקרינה בתחום הנראה על ידי החזרת ספקטרום האור הנראה והעברה יעילה מאוד של תחום אורכי גל התת אדום. מראה קרה היא סוג של מסנן דו-צבעי. בדומה למראות חמות, מראות קרות יכולות להיות מתוכננות לזווית פגיעה הנעה בין אפס ל-45 מעלות, והן בנויות מציפוי דיאלקטרי רב-שכבתי מבוסס התאבכות משכבות דקות. ניתן להשתמש במראה קרה ל דו-צבעי במערכות אופטיות כדי להחזיר אורכי גל אור נראה תוך כדי העברת קרינה תת-אדומה, ובכך להפחית חימום של רכיבים במורד המערכת האופטית.

== שימושים ==
כמה מהמצלמות הדיגיטליות המוקדמות שתוכננו לצילום באור נראה, כמו Associated Press NC2000 ו-Nikon Coolpix 950, היו רגישות בצורה יוצאת דופן לקרינת אינפרא אדומה, ונטו לייצר צבעים שגויים בגלל זיהום של קרינה בתחום התת-אדום. דווקא בגלל הרגישות הזו, ניתן להשתמש במצלמות אלו לצילום תת-אדום על ידי הכנסת מראה קרה למסלול ההדמיה, לרוב על ידי הרכבת המסנן בחזית העדשה.<ref name=":0"></ref> בשיטה זו, האור הנראה יוחזר חזרה ולא יגיע לגלאי ורק (או בעיקר) קרינת תת-אדום תעבור ותיקלט בו ליצירת התמונה.

גם מצלמות דיגיטליות חדשות יותר רגישות לתת אדום הקרוב, באורכי גל עד 1200 מיקרון. ברובן מותקן פילטר הצמוד לגלאי ומתפקד כמראה חמה: מחזיר את תחום התת-אדום (והעל סגול) ומעביר רק את התחום הנראה, זאת על מנת לספק צבעים נאמנים למקור.<ref name=":0" /> במרבית המצלמות ישנה העברה שיורית גבוהה מספיק של תחום התת-אדום כך שאפשר עדיין לצלם בתת-אדום על ידי התקנת מסנן מראה קרה בחזית העדשה, שיעביר את התת-אדום הקרוב ויחסום את התחום הנראה, יחד עם צילום בחשיפה ארוכה.<ref name=":0" />

== ראו גם==
* מראה
* מראה חמה

==קישורים חיצוניים==

== הערות שוליים ==

קטגוריה:רכיבים אופטיים
קטגוריה:צילום
קרה
שער נאואן

שער נאואן (בגרמנית: Nauener Tor) הוא אחד משלושת השערים שעברו שימור בפוטסדאם שבגרמניה. הוא נבנה בשנת 1755 והוא הדוגמה הראשונה להשפעה של אדריכלות התחייה הגותית האנגלית ביבשת אירופה.

== היסטוריה ==
השער הראשון נבנה בסביבות 1720 במרחק של כ-400 מטרים מהאתר הנוכחי. השער השני נבנה בשנת 1733 במיקום הנוכחי. בשנת 1755 נבנה השער מחדש במתכונתו הנוכחית על ידי האדריכל יוהאן גוטפריד בירינג על פי שרטוט של פרידריך השני. במקור הייתה חומת עיר שחיברה את שער נאואן עם שני השערים האחרים, הייגרטור (Jägertor) ושער ברנדנבורג הקטן.

כיום שלושת שערי פוטסדאם מחוברים בטיילת במקום בחומת עיר. נאואן טור ממוקם בסמוך לרובע ההולנדי. משתמשיו היו אנשי צבא ומנהלה, סוחרים ובעלי מלאכה. כיום בכיכר ממול יש בתי קפה רבים, מסעדות וברים, והוא נקודת מפגש פופולרית בפוטסדאם לתיירים ובני המקום. פסי חשמלית מובילים ישירות דרך השער.

== לקריאה נוספת ==
<div style="direction: ltr;">
* Paul Sigel, Silke Dähmlow, Frank Seehausen, Lucas Elmenhorst: Architekturführer Potsdam - Dietrich Reimer Verlag, Berlin 2006, 
</div>

== קישורים חיצוניים ==

קטגוריה:פוטסדאם: מבנים
בית הכנסת הקטן (סנקט פטרבורג)

בית הכנסת הקטן הוא בית הכנסת העתיק ביותר בסנקט פטרבורג. בית הכנסת נבנה על ידי האדריכל איבן איבנוביץ' שאפוסניקוב.

== היסטוריה ==
התכנון הכללי של מתחם בית הכנסת, שכולל גם את בית הכנסת הגדול, אושר על ידי ממשלת הצאר הרוסי בשנת 1883. בנייתו של בית הכנסת הקטן הושלמה בשנת 1883, 7 שנים לפני שהושלמה בנייתו של בית הכנסת הגדול. בית הכנסת נחנך ב-13 באוקטובר 1886, היום הראשון של חול המועד סוכות.

בתקופה הסובייטית שימש בית הכנסת כמרכז הרוחני של יהודי לנינגרד. בית הכנסת פעל גם במהלך המצור על לנינגרד במלחמת העולם השנייה.

בשנת 2011 החליטה הקהילה היהודית לשקם את בית הכנסת ולשחזר את מראהו המקורי. עבודות השיקום ארכו 4 שנים.

קטגוריה:סנקט פטרבורג: בתי כנסת
אקנת שינד

אקנת סמבהג'י שינד (במראטהית: एकनाथ शिंदे; נולד ב-9 בפברואר 1964) הוא פוליטיקאי הודי המכהן כראש השרים של מהאראשטרה מטעם השיוו סנה מיוני 2022.

== ביוגרפיה ==
אקנת שינד נולד ב-9 בפברואר 1965 ב שבמהאראשטרה. בנובמבר 2020 קיבל תואר ראשון באומנות ממכללת ישוונטרו בלוונטרו צ'אוואן.

שינד היה נהג בטהנה, שם נבחר למועצת העיר מטעם השיוו סנה.

ב-2004 נבחר לראשונה ל, אליה נבחר במשך ארבע מערכות בחירות רצופות - 2009, 2014 ו-2019. הוא שימש גם כראש האופוזיציה באספה לתקופה קצרה ב-2014, כשהקואליציה בין השיוו סנה למפלגת העם ההודית התפרקה.

לאחר הבחירות לאספה ב-2019 נוצר משבר פוליטי בין מפלגת העם ההודית לשיוו סנה, שהשיוו סנה דורשת לקבל רוטציה במשרת ראש השרים, בעוד מפלגת העם ההודית מתנגדת לדרישה. בסופו של דבר הקימה השיוו סנה ממשלה בתמיכת הקונגרס הלאומי ההודי ומפלגת הקונגרס הלאומית בראשות . שינד שימש כשר לפיתוח עירוני ועבודות ציבוריות.

ביוני 2022 פרש שינד מהממשלה יחד עם מרבית חברי השיוו סנה, והקים קואליציה חילופית בתמיכת מפלגת העם ההודית. ב-30 ביולי 2022 הוא הושבע לראש השרים של מהאראשטרה. ההחלטה גרמה לפיצול בשיוו סנה בין תומכי שינד לתומכי טהקרי, וועדת הבחירות של הודו קיבלה בפברואר 2023 את טענתו של שינד לייצוג המפלגה בעקבות תמית רוב המחוקקים מטעם המפלגה בו, וקבעה כי הפלג בראשותו זכאי להשתמש בסמלי המפלגה. 

== חיים אישיים ==
בנו של שינד, , הוא חבר בלוק סבהה מ-2014.

== קישורים חיצוניים ==

== הערות שוליים ==

קטגוריה:ראשי השרים של מהאראשטרה
קטגוריה:ילידי 1964
מתאו ג'וזף

מתאו ג'וזף פרננדס-רגאטיו (בספרדית: Mateo Joseph Fernández-Regatillo; נולד ב-19 באוקטובר 2003) הוא כדורגלן אנגלי יליד ספרד המשחק בעמדת החלוץ בלידס יונייטד מהצ'מפיונשיפ. ג'וזף משחק גם בנבחרת ספרד עד גיל 21.

==קריירת מועדונים==
ג'וזף הוא תוצר מחלקת הנוער של ראסינג סנטאנדר. ב-2017, לאחר עונה טובה, עבר לאקדמיה של אספניול.

בינואר 2022 הוא חתם בלידס יונייטד האנגלית בחוזה לשלוש שנים, והחל לשחק בקבוצה עד גיל 23 של המועדון. הוא ערך את הופעת הבכורה שלו בקבוצה הבוגרת כשחקן פותח בהפסד 0–1 בגביע הליגה מול וולברהמפטון וונדררס ב-9 בנובמבר 2022. הופעת הבכורה שלו בפרמיירליג הייתה שלושה ימים לאחר מכן, כשעלה מהספסל בדקה ה-89 במקומו של רסמוס כריסטנסן מול טוטנהאם הוטספר. ב-28 בפברואר 2024 כבש צמד בכורה בהפסד 2–3 לצ'לסי במסגרת הסיבוב החמישי של הגביע האנגלי. הוא כבש שער בכורה בליגה ב-29 במרץ, 25 שניות לאחר שנכנס כמחליף, כשהשווה את התוצאה מול ווטפורד ל-2-2.

הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-23 באוגוסט הוא בישל פעמיים בניצחון 0–2 על שפילד ונסדיי. ב-31 באוגוסט כבש שער בכורה לעונה בניצחון 0–2 על האל סיטי.

==קריירה בינלאומית==
במרץ 2023 זומן ג'וזף לראשונה לנבחרת אנגליה עד גיל 20, וערך את הופעת הבכורה שלו במהלך ניצחון 0–2 על גרמניה במנצ'סטר ב-22 במרץ 2023.

ב-10 במאי 2023 הוא נכלל בסגל אנגליה למונדיאל עד גיל 20 ב-2023.

==חיים אישיים==
ג'וזף נולד בספרד לאב אנגלי ממוצא אנטיגואני ולאם ספרדייה. הוא מחזיק באזרחות ספרדית ובריטית. הוא קרוב משפחה של אמיל הסקי, כאשר אביו הוא בן דודו של חלוץ נבחרת אנגליה לשעבר.

==סגנון משחק==
ג'וזף הוא חלוץ חזק ומיומן מבחינה טכנית, וזכה להשוואות משחק לסרחיו אגוארו הצעיר. הוא כובש פורה, לאחר שהבקיע 14 שערים ב-21 משחקים בקבוצה עד גיל 19 עבור אספניול בעונת 2022/2021.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני לידס יונייטד
קטגוריה:ספרדים שנולדו ב-2003
מריינדה

דרום ספרד]]
הגשה מסורתית של מריינדה ב־Café El Gato Negro, [[בואנוס איירס : medialunas (קרואסונים), café en jarrito (קפה אספרסו כפול) וכוס קטנה של מים מוגזים]]
פיליפינים, שוקולטה פיליפינית עם עוגות אורז סומאן ומנגו קרבאו בשל]]
מֶרִיֶינְדָה (בספרדית: Merienda) היא ארוחה קלה (אכילה קלה, ארוחת ארבע וכדומה)<ref></ref>

== מאפיינים ==
=== אירופה ===
בדרום אירופה, במיוחד בספרד (מרנדה בשפת גליסיה, ברנר (berenar בקטלאנית), בפורטוגל (לנצ'ה או מרנדה) באיטליה (מרנדה), בצרפת גוטֶה (goûter), כלומר משהו כמו "טעימה". בדרך כלל היא נצרכת אחר הצהריים או לבוהריים, היא ממלא את פער הארוחה בין ארוחת הצהריים לבין ארוחת הערב, בהיותו המקביל לתה אחר הצהריים בעולם דובר האנגלית. או בין ארוחת בוקר לצהריים. זוהי ארוחה פשוטה המורכבת לרוב מחתיכת פרי, לחם, ביסקוויטים, יוגורט וחטיפים אחרים בשילוב עם מיץ פירות, חלב, שוקו חם, קפה, משקאות חריפים או משקאות אחרים.

בחלקי החוף של קרואטיה, סלובניה, ובאי היווני קורפו,<ref></ref> היא מכונה מרנדה, ארוחה הנאכלת בין ארוחת הבוקר לארוחת הצהריים.<ref></ref> בדרך כלל מדובר בחטיף קל, כמו כריכים או טוסט, הנאכל במהלך הפסקת עבודה.

=== שאר העולם ===
הארוחה הזו נהוגה גם באמריקה הספרדית, בפיליפינים ( meryenda/merienda), בצפון אפריקה (מרוקו) ובברזיל (לנצ'ה או מרנדה).

אופייני לארגנטינאים, לאנשי פרגוואי ואורוגוואי לאכול מריינדה בסביבות השעה 17:00, בין ארוחת הצהריים לבין ארוחת הערב. ארוחה קלה זו בדרך כלל מורכבת מחליטה (תה, מאטה, קפה, מאטה קוסידו וכו') וחטיף אפוי (סקונס, לחם, קלי, עוגה, דניש וכו'), בדרך כלל מלווה בריבת חלב (דולסה דה לצ'ה), דבש, חמאה או ריבה.

בפיליפינים, מריינדה (בפיליפינית: meryenda) הוא מונח כללי הכולל שתי ארוחות קלות: הראשונה היא חטיף בוקר שעשוי להתאים לבוהוריים, לארוחת עשר או לארוחת בוקר שנייה. הארוחה השנייה היא המקבילה לתה אחר הצהריים.<ref></ref> מריינדה שנצרכת בשעות הערב המוקדמות סביב השקיעה ממש לפני או במקום ארוחת הערב מכונה במפורש merienda cena.<ref></ref> באופן כללי, מריינדה מתייחסת לכל סוג של מנה או חטיף במנה קטנה יותר מה"ארוחה המלאה" המסורתית המורכבת בדרך כלל מאורז ובשר. הארוחה הנפוצה עשויה להיות מתוקה או מלוחה, החל מלחמים ומאפים (בעיקר פנדסל ), קינוחים ומתוקים, אוכל רחוב ועד מנות נודלס.<ref></ref>

== גוטֶה (טעימה קלה) ==
בצרפת, המרינדה נקראת גוטה (goûter או quatre-heures). השם האחרון מתייחס לתזמון שלו בסביבות ארבע אחר הצהריים. הגוטה המודרני קל יותר מארוחה מלאה, והוא נצרך לעיתים קרובות יותר על ידי ילדים מאשר על ידי מבוגרים. זו הייתה ארוחה קרה מלאה עד המאה ה-18, שלפניה נצרך הגוטה בסביבות השעה 17:00, אך לאחר מכן החל לרדת בפופולריות, מאחר שארוחת הערב נצרכה בסביבות השעה 18:00.<ref></ref>

== ראו גם ==
* פאן דולסה (לחם מתוק) 
* חטיף
* פיקה (מנהג שוודי)

== הערות שוליים ==

קטגוריה:ארוחות
קטגוריה:המטבח הפולני
קטגוריה:המטבח הסרבי
קטגוריה:המטבח הקרואטי
קטגוריה:המטבח היווני
קטגוריה:המטבח האיטלקי
קטגוריה:המטבח הפורטוגזי
קטגוריה:המטבח הספרדי
קטגוריה:המטבח הצרפתי
קטגוריה:המטבח המרוקאי
קטגוריה:אמריקה הלטינית: מטבחים
קטגוריה:המטבח הברזילאי
קטגוריה:המטבח הארגנטינאי
קטגוריה:פיליפינים
כוחות הנמר

כוחות הנמר (בערבית: قُوَّات النِّمْر) היא יחידת כוחות מיוחדים של הצבא הסורי. היחידה הוקמה ב-2013 במהלך מלחמת האזרחים בסוריה, ומשמשת כיחידה למשימות מיוחדות בשירות ממשלת סוריה.

==היסטוריה==
כוחות הנמר הוקמו ב-2013 בידי עקיד סוהיל אל-חסן, במטרה להוות כוחות מיוחדים התקפיים. כוחות הנמר היו בין היחידות הסוריות הראשונות שצוידו בטנקי T-90 מתוצרת רוסיה. ב-2016 כוחות הנמר השתתפו במערכה לכיבוש חלב. ב-2017, כוחות הנמר השתתפו בכיבוש הכפר עין אלחניש במישור דיר חפיר מידי המדינה האסלאמית.

ב-2018, צומצמו הכוחות באופן ניכר. רבים מהחיילים שולבו מחדש ביחידות אחרות או עזבו את הצבא. ב-29 באוגוסט 2019, ממשלת סוריה ארגנה מחדש את היחידה, ושינתה את שמה ל"דיוויזיית כוחות המשימות המיוחדות ה-25".

במרץ 2022 החלה קבוצת וגנר לגייס חברים בכוחות הנמר כדי שיוכלו להילחם עבור רוסיה במלחמת רוסיה-אוקראינה.

==לקריאה נוספת==
* גריגורי ווטרס, [https://www.mei.edu/sites/default/files/2018-11/TigerForces.pdf כוחות הנמר], אוקטובר 2018.

==הערות שוליים==

==קישורים חיצוניים==

קטגוריה:יחידות צבא סוריות
קפארונס

קפארונס (בספרדית: Caparrones) הוא תבשיל (מרק/נזיד) ספרדי העשוי מקפארון (caparrón), שהוא סוג של שעועית אדומה ומנקניקית צ'וריסו מתובל.

== מאפיינים ==
גם השעועית וגם הנקניקייה, שניהם התמחויות מקומיות של אזור לה ריוחה הספרדי. צורתה של שעועית קפארון קצרה ועגולה יותר משעועית אדומה נפוצה. התבשיל נחשב לאחד המאכלים החשובים ביותר בבישול של אזור ריוחה.<ref></ref>

ניתן להשוות את חשיבותו התרבותית באזור לפבדה האסטורית. תדמית הקפארונס קשוה לכוח גופני, כמו גם לנפיחות. יש כמה מסעדות ופונדקים בלה ריוחה שנושאים את השם "הפונדק של קפארונס" בספרדית: Mesón los Caparrones.

== גידול ==
זן שעועית זה גדל באופן נרחב במטעים סביב לה ריוחה, והמפורסמים ביותר הם מאנגואינו , שם מתקיים פסטיבל שנתי לכבוד פולי השעועית הללו.<ref></ref>

מוטות שמכינים מענפי עצים כמו צפצפה או מענפי שיחים כמו סמבוק ומשמשים לתמיכת צמיחת הצמח נקראים palos de caparrón (מוטות קפארון). המוטות הללו נשמרים משנה לשנה קשורים בצרורות ונקראים גווילאס. ישנם גם סוגים של צמחי קפארון הנקראים sin palo (ללא עמוד) מכיוון שאינם גדלים מאוד לגובה ולכן אינם דורשים תמיכה מלאכותית.
אלוביה דל אוביספו או שעועית קפארון.

== ראו גם ==
* פבדה

== קישורים חיצוניים ==
* [http://www.valvanera.com/cocina/caparrones.htm מתכון] (דרוש מינוי)

== הערות שוליים ==

קטגוריה:מאכלי קטניות
קטגוריה:המטבח הספרדי
קטגוריה:מרקים
קטגוריה:נזיד
ג'וניור פטרוס

ג'וניור פטרוס (באנגלית: Junior Petrus; נולד ב-17 ביוני 2000) הוא כדורגלן נמיבי המשחק בעמדת החלוץ.

==קריירה==
פטרוס התחיל את הקריירה שלו בקבוצת הכדורגל בלו ווטרס המקומית. ב-22 ביולי 2023 חתם בליריה פריזרן מליגת העל הקוסובנית. ב-13 באוגוסט 2023 ערך את הופעת הבכורה שלו בקבוצה בהפסד 1-0 לבלקני. ב-24 בספטמבר הבקיע את שער הבכורה שלו בקבוצה בהפסד 3–5 לפרוניקלי 74.

ב-5 במאי 2023 ערך את הופעת הבכורה שלו בנבחרת נמיביה בתיקו 1-1 נגד .

==קישורים חיצוניים==

קטגוריה:כדורגלנים נמיבים
קטגוריה:חלוצי כדורגל נמיבים
קטגוריה:כדורגלני נבחרת נמיביה
קטגוריה:ספורטאים זרים בקוסובו
קטגוריה:ילידי 2000
דזופה טוסקנה

מינסטרה די פאנה
דזופה טוסקנה (באיטלקית: Zuppa toscana) הוא מונח רחב, שפירושו המילולי "מרק טוסקני",<ref></ref><ref></ref> אם כי באיטליה הוא נקרא "מינֶסְטרָה די פַאנֶה", כלומר "מרק לחם".

== מאפיינים ==
על אף שיכולות להיות וריאציות רבות של אותו אוכל איטלקי זה,<ref></ref> ועל אף שיש בהחלט וריאציות רבות תחת המטרייה של המונח 'דזופה טוסקנה', המרכיבים העיקריים של דזופה טוסקנה הקלאסיים הם "שעועית קנליני", תפוחי אדמה וקייל. הגרסה הצפון אמריקאית, שזכתה לפופולריות באמצעות רשת המסעדות "אוליב גארדן" ועשויה עם סאלסיצ'ה, פלפל צ'ילי כתוש, בצל לבן חתוך לקוביות, קותלי חזיר, מחית שום, ציר עוף, שמנת, תפוחי אדמה וקייל<ref name=":0"></ref> עשירה יותר מהמקור.

== היסטוריה ==
על פי הדור הישן יותר, מינֶסְטרָה די פַאנֶה ("אביו הקדמון" של דזופה טוסקנה) נוצר במקור כדרך להשתמש בשאריות הלחם היבש.<ref name=":1"></ref> לעניים זה היה בזבוז לזרוק את הלחם הזה. במקום זאת הם הכינו ממנו מרק מימי.<ref name=":1" /> מינֶסְטרָה די פַאנֶה היה חלק מהתרבות האיטלקית במשך זמן רב - כל כך הרבה, למעשה, עד שיש אגדות שלאונרדו דה וינצ'י אכל תבשיל זה בעצמו.<ref name=":1" /> המרק הפך לחלק מהזהות הטוסקנית.<ref name=":1" /><ref name=":2"></ref>

עם הזמן, מינֶסְטרָה די פַאנֶה שונה לדזופה טוסקנה. לאחרונה, צורה זו הפכה לפופולרית כאמור על ידי רשת המסעדות "אוליב גארדן" והצלחה זו נמשכת כבר במשך שנים רבות.

== ראו גם ==
* ריבוליטה

== הערות שוליים ==

קטגוריה:מרקים
קטגוריה:המטבח האיטלקי
קטגוריה:טוסקנה
פאסוי

פאסוי (מהשורש הלטיני Phaseolus; בקרואטית: Pasulj; בסרבית: пасуљ)<ref></ref> הוא תבשיל שעועית העשוי בדרך כלל משעועית לבנה, או "שעועית חמוציות" או "שעועית פינטו", ולעיתים רחוקות יותר מ"שעועית כליה".

== מאפיינים ==
פאסוי הוא מאכל פופולרי במטבח הבלקני. בדרך כלל מכינים אותו עם בשר, במיוחד בשר מעושן כמו קותל חזיר מעושן, נקניק ושוק חזיר, והוא מאכל חורפי טיפוסי.<ref></ref> מרכיבים נפוצים אחרים כוללים גזר ובצל. גרסה נוספת של המנה באמצעות שעועית אפויה ידועה בשם פרברנאק (prebranac – ).

== שמות נוספים ==
לעיתים הוא המנה ידועה באנגלית בשם Serbian bean soup,<ref></ref><ref name="Farwagi1978"></ref> <ref></ref> ובמדינות דוברות גרמנית בשם Serbische Bohnensuppe (פירוש שניהם "מרק שעועית סרבי").<ref></ref> במקדוניה הצפונית, גרסה מתובלת וסמיכה יותר ידועה בשם "שעועית על מחבת" (Tavče gravče – ).

הביטוי (בסרבית מילולית "פשוט כמו פאסוי" במובן של "קלי קלות") שווה ערך לביטוי באנגלית: as easy as pie ("קל כמו פאי") ובצרפתית simple comme chou ("פשוט כמו כרוב").<ref></ref>

== קישורים חיצוניים ==

* רשימת מרקי שעועית
* רשימת מנות קטניות
* רשימת מרקים

== הערות שוליים ==

קטגוריה:מאכלים לאומיים
קטגוריה:מאכלי קטניות
קטגוריה:המטבח הסרבי
קטגוריה:המטבח האלבני
קטגוריה:המטבח הבלקני
שיתוף בקרבת מקום

שיתוף מהיר (באנגלית: quick Share, בעבר nearby share) הוא תכונה שפותחה על ידי גוגל ומאז 2024, נעשה שיתוף פעולה עם סמסונג. שיתוף מהיר מאפשר העברת נתונים בין מכשירים באמצעות Bluetooth ו-Wi-Fi. הוא זמין באנדרואיד, ו- ChromeOS, כמו גם Windows של מיקרוסופט (ניתן להתקנה בנפרד) כדי לאפשר למשתמשים לשתף קבצים וקישורים בין מכשירים. הוא שוחרר לראשונה ב-4 באוגוסט 2020.

אין לבלבל את Nearby Share עם תכונת "שיתוף בקרבת מקום" של מיקרוסופט בשם הדומה, שזמינה רק עבור מחשבים אישיים עם Windows 10 ואילך ומשתמשת בפרוטוקול הקנייני של מיקרוסופט.

== היסטוריה ==
לפני שיתוף בקרבת מקום, גוגל השיקה את Android Beam ב-2011 אך הוא לא עבד טוב ולא השתמשו בו.

Nearby Share שוחרר רשמית עבור מכשירים עם אנדרואיד מרשמלו (גרסה 6). התכונה עובדת בדומה ל־AirDrop של אפל, ומאפשרת למשתמשים לשתף קבצים עם מכשירים שקרובים למכשיר שלך.

ביוני 2021 עם השקת ChromeOS 91, התכונה שוחררה למחשב. במהלך CES 2022, גוגל הכריזה על Nearby Share עבור Windows. ב-31 במרץ 2023 שוחררה גרסת הבטא של אפליקציית Nearby Share למחשבי Windows המאפשרים העברת קבצים בין פלטפורמות.

בינואר 2024, גוגל וסמסונג הודיעו כי שם Nearby Share ישונה ל-Quick Share, זאת על ידי מיזוג תכונת ה-quick share של סמסונג שעשתה אותו הדבר.

== שימוש ==
כדי לקבל קבצים באנדרואיד ובכרום OS יש להיכנס למרכז הבקרה ולהפעיל "שיתוף בקרבת מקום". ניתן לבחור אם רוצים רק ממכשירים שלך (דרך חשבון גוגל), אנשי קשר או כולם. כדי לשלוח קבצים לוחצים על שיתוף, nearby share ואז על איש הקשר שרוצים. כדי להשתמש דרך windows יש להתקין דרך האתר של גוגל.

בעת שיתוף קובץ באמצעות Nearby Share, תוצג למשתמש רשימה של מכשירים זמינים לשיתוף איתם. בחירת מכשיר מהרשימה שולחת הנחיה לנמען המחייבת אותו לאשר את ההעברה. בעת שיתוף בין מכשירים המקושרים לאותו חשבון גוגל, אין צורך להעיר את המכשירים המקבלים או לאשר את שידור הקובץ.

שיתוף בקרבת מקום מאפשר שיתוף של קבצים וקישורים, כגון תמונות, סרטונים, טקסט, מידע ליצירת קשר, הוראות הגעה, סרטוני יוטיוב ונתונים אחרים. ניתן להגדיר אותו לשתף תוכן במצב לא מקוון בלבד, ולהגביל אותו לפעולת Bluetooth בלבד.

== זמינות ==
שיתוף בקרבת מקום זמין ב-Android 6 ומעלה, ChromeOS 91 ומעלה, ו-Windows 10 ומעלה. ב-Windows, Nearby Share חייב להיות מותקן באופן ידני, בניגוד להטמעתו ב-Android וב-ChromeOS, שם הוא חלק ממערכת ההפעלה ואין צורך להתקין אותו בנפרד. מכשירי Windows חייבים להיות בעלי Bluetooth ו-Wi-Fi כדי להפעיל את Nearby Share. windows במכשירי ARM אינם נתמכים.<ref name=":3"></ref>

== ראו גם ==
* AirDrop, פרוטוקול דומה עבור iOS

== קישורים חיצוניים ==
* [https://www.android.com/better-together/nearby-share-app/ הורדת nearby share למחשבי windows]

== הערות שוליים ==

קטגוריה:אנדרואיד
פאסולדה

פאסולדה כנזיד שעועית
פאסולדה (ביוונית: φασολάδα או φασουλάδα) הוא מרק מהמטבח היווני, הים תיכוני והמטבח הקפריסאי של שעועית לבנה יבשה, שמן זית וירקות. המרק נקרא לפעמים "האוכל הלאומי של היוונים".<ref>Λεξικό της κοινής Νεοελληνικής, 1998</ref>

== מאפיינים ==
פאסולדה עשויה על ידי הרתחת שעועית עם עגבניות וירקות אחרים כגון גזר, בצל, פטרוזיליה, סלרי ועלי דפנה. לפעמים משתמשים ב"שעועית לימה" במקום שעועית לבנה. המתכונים משתנים במידה ניכרת, לרוב כוללים בשר כמו פסטירמה (בשר בקר מתובל מאוד, מיובש באוויר, שנמצא במטבחים של טורקיה, יוון, ארמניה, לבנון, מצריים ועוד) ושמן זית.

== מנות דומות ==
מקבילי הפאסולדה הם ה-fagiolata של המטבח האיטלקי, פאסולה של המטבח הרומני, הפבדה של המטבח הספרדי ופייז'ואדה של המטבח הפורטוגזי והמטבח הברזילאי. מנה דומה במטבח הטורקי נקראת kuru fasulye והגרסה הערבית נקראת פסוליה ונמצאת במצרים, אתיופיה, עיראק, ירדן, לוב, ערב הסעודית, סודאן, סוריה ותימן.

== קישורים חיצוניים ==

== הערות שוליים ==

קטגוריה:המטבח הקפריסאי
קטגוריה:מאכלים לאומיים
קטגוריה:מרקי ירקות
קטגוריה:מאכלי שעועית
קטגוריה:המטבח היווני
איליאס קנצוריס

איליאס קנצוריס (ביוונית: Ηλίας Καντζούρης; נולד ב-11 באוגוסט 1973) הוא מאמן כדורסל יווני.

==קריירת אימון==
קנצוריס החל את קריירת האימון שלו בשנת 2000, כעוזר מאמן באפולון פטרס היוונית. לאחר מכן שימש עוזר מאמן בניר איסט , אריס סלוניקי, ספורטינג אתונה , א.א.ק. אתונה ופאנליניוס.

בעונת שימש עוזר מאמן בז'לגיריס קובנה הליטאית מה-LKL והיורוליג, ובעונת היה עוזר באוניקס קאזאן מהליגה המאוחדת של VTB וזכה עימה ב ובסגנות היורוקאפ.

בשנים 2014–2018 כיהן כעוזר מאמן בברוזה במברג מהבונדסליגה הגרמנית, ולאחר שהמאמן הראשי אנדראה טרינקיירי (שקנצוריס היה עוזרו גם בנבחרת יוון בכדורסל) פוטר ב-19 בפברואר שימש מאמן זמני עד למינויו של לוקה באנקי ב-3 במרץ. ב-2019 זכה כעוזרו של באנקי בא.א.ק. אתונה ב.

ב-28 בינואר 2020 מונה קנצוריס לראשונה למאמן ראשי, כשהחליף בהיראקליס מליגת העל היוונית את יואניס קאסטריטיס שעזב להפועל תל אביב.

ב-3 ביולי 2022, לאחר שתי עונות בקולוסוס רודוס, מונה למאמן א.א.ק. אתונה מהליגה היוונית וליגת האלופות בכדורסל. ב-11 במאי 2023 הוא נפרד מהמועדון, ב-22 במאי חתם בלימוז' מהליגת העל הצרפתית וליגת האלופות בכדורסל.

ב-10 בינואר 2024 שוחרר מלימוז' וחתם בהפועל ירושלים מליגת העל בכדורסל וליגת האלופות. אף על פי שלא עמד בקריטריונים שקבע משרד הספורט, שכוללים אימון במשך ארבע עונות מלאות בליגה ראשונה במדינה ושלוש עונות מלאות בקבוצה ששיחקה ביורוקאפ או בליגת האלופות, קיבל קנצוריס החרגה עד לסוף עונת מאיגוד הכדורסל הישראלי בשל "המצוקה הלא צפויה" שנגרמה לקבוצה לאחר עזיבת מאמנה הקודם אלכסנדר דז'יקיץ' בעקבות מלחמת חרבות ברזל. ב-20 במרץ פוטר מאימון הקבוצה לאחר שהודחה מליגת האלופות.

==קישורים חיצוניים==
*[https://basketball.eurobasket.com/coach/Ilias-Kantzouris/22163 פרופיל], באתר eurobasket.com
*
*

==הערות שוליים==

קטגוריה:מאמני כדורסל יוונים
קטגוריה:מאמני ברוזה במברג
קטגוריה:מאמני הפועל ירושלים בכדורסל
קטגוריה:יוונים שנולדו ב-1973
ח'יבר ח'יבר יא יהוד

ח'יבר ח'יבר יא יהוד, ג'יש מוחמד סופ יעוד (בערבית: خيبر خيبر يا يهود جيش محمد سوف يعود; בתרגום חופשי לעברית: זכרו את ח'ייבר יהודים, צבא מוחמד עוד ישוב) הוא פזמון קיצוני אסלאמי אנטישמי בערבית הקורא לאלימות כנגד יהודים.<ref></ref><ref></ref><ref name="ADL"></ref>

הפזמון מתייחס אל קרב ח'ייבר אשר התרחש במאה ה-7, בו כוחות מוסלמים בראשות מוחמד טבחו ביהודים שישבו בנווה המדבר של ח'ייבר, בערב הסעודית ימינו.<ref></ref>

==רקע==
הפרסום המשמעותי הראשוני של הפזמון התרחש בסוף שנות ה-80 במהלך האינתיפאדה הראשונה על ידי השייח אחמד יאסין, מייסד ארגון הטרור הפלסטיני חמאס.<ref></ref><ref></ref><ref></ref><ref></ref>

הסיסמה אומצה מאז באופן נרחב יותר על ידי העולם המוסלמי וארגוני ההתנגדות לישראל.<ref></ref><ref></ref> הוא מושמע בהפגנות פרו-פלסטיניות כולל בירושלים,<ref></ref><ref></ref> שוודיה,<ref></ref> אנגליה,<ref></ref><ref></ref><ref></ref> אוסטריה,<ref></ref> בלגיה,<ref></ref> הולנד,<ref></ref><ref></ref><ref></ref> ואוסטרליה.<ref></ref> כמו כן, ברחוב הפלסטיני נפוצה גרסה נוספת של הפזמון בנוסח "ח'ייבר ח'ייבר יא יהוד, אילא פילסטין סאנאוד" (בערבית: خيبر خيبر يا يهود جيش محمد سوف يعود إلى فلسطين نعود; בתרגום חופשי לעברית: "זכרו את ח'ייבר יהודים, אנו עוד נשוב אל פלסטין").

==שימוש==
באירופה, שירת הפזמון בידי מפגינים הובילה להגשת כתבי אישום פליליים כנגדם בגין הסתה לשנאה.<ref></ref><ref></ref>

שיימה דלאלי פרשה מתפקידה כנשיאת התאחדות הסטודנטים הלאומית הבריטית ב-2022 לאחר מחלוקת סביב האשמות על אנטישמיות, בין היתר פורסמה העובדה כי היא קראה בהפגנה "ח'ייבר ח'ייבר הו יהודים... צבאו של מוחמד יחזיר את עזה".<ref></ref>

הטרוריסט האינדונזי אמרוזי בן נור-חאסם , שהיה מעורב בפיגוע בבאלי שבאינדונזיה ב-2002 בו נרצחו מעל ל-200 איש, צעק את הסיסמה לפני שנידון למוות ב-2003 באולם בית המשפט בבאלי.<ref></ref>

==ראו גם==
* מהנהר עד לים
* קריאות להשמדת ישראל

==הערות שוליים==

קטגוריה:ביטויים פוליטיים
קטגוריה:מילים וביטויים בערבית
קטגוריה:סיסמאות
קטגוריה:תעמולה פלסטינית
קטגוריה:תרבות פלסטינית
קטגוריה:אנטישמיות
הדיוויזיה ה-30 (סוריה)

הדיוויזיה ה-30 (בערבית: 30 الحرس الجمهوري) היא דיוויזיה הכפופה למשמר הרפובליקה הסורי. הדיוויזיה ממוקמת בעיר השנייה בגודלה במדינה - חלב, ואמונה על ביטחון העיר והגנתה.

==היסטוריה==
בינואר 2017, כבשו כוחות הצבא הסורי מחדש את העיר חלב, לאחר שמרביתה נכבשה בידי ארגוני האופוזיציה ב-2013. פיקוד משמר הרפובליקה החליט לאחד את כל המיליציות החצי-צבאיות שפעלו בעיר והיו נאמנות למשטר מפלגת הבעת' הסורית, לדיוויזיה אחת שתהיה אחראית על הגנת חלב. כך הוקמה הדיוויזיה ה-30, שכללה בתוכה גם כוחות ותיקים של משמר הרפובליקה. מלכתחילה, הייתה הדיוויזיה מעין ארגון גג, שהמיליציות בתוכו היו עצמאיות ונהנו מחופש פעולה, אולם בהדרגה הוטמעו אנשי המיליציות בתוך הצבא הסורי, ועד 2022 כבר הפכה הדיוויזיה ה-30 לדיוויזיה סדירה מן המניין.

==סדר כוחות==
ב-2022, סדר הכוחות של הדיוויזיה היה כדלהלן:
* בריגדת הסער ה-16
* הבריגדה הממוכנת ה-18
* בריגדת הקומנדו ה-102
* הבריגדה הממוכנת ה-106
* בריגדת הכוחות המיוחדים ה-123
* בריגדת הכוחות המיוחדים ה-124
* רגימנט הכוחות המיוחדים ה-93
* רגימנט הכוחות המיוחדים ה-147
* רגימנט ארטילריה

==מפקדים==
* לואא' זיאד עלי סלאח (ינואר 2017 – נובמבר 2017)
* עימאד מאליק עליא (נובמבר 2017 – אוקטובר 2022)
* לואא' סלאח עבדוללה (אוקטובר 2022 – הווה)

==הערות שוליים==

קטגוריה:דיוויזיות סוריות
סלט שעועית

סלט שעועית (באנגלית: Bean salad) הוא סלט נפוץ המורכב משעועיות מבושלות שונות - בדרך כלל שעועית ירוקה, שעועית יבשה מסוגים שונים, "שעועית כליות" ו/או "שעועית לימה" ועוד.

== מאפיינים ==
סלט השעועית מתובל בווינגרט חמוץ מתוק.<ref name="Green 1909 p. 131"></ref> מרכיבים שונים נוספים בסלט כוללים בצל, בצל ירוק, פלפל חריף ו/או ירקות מבושלים או חיים אחרים, כגון חמצה.<ref></ref>

ניתן להכין סלט שעועית גם כמנה כבושה,<ref></ref> מה שהופך אותו לבחירה פופולרית לשימורים ביתיים.<ref></ref> יש להשתמש בסלטים המוכנים בשיטה זו תוך שנה לניצולם באיכות הטובה ביותר.<ref></ref>
באללה, סלט שעועית של [[המטבח המזרח-תיכוני]]
לתרבויות רבות ברחבי העולם יש גרסה משלהן לסלט שעועית. בללה הוא סלט מזרח תיכוני שמשתמש בדרך כלל בחמצה ובשעועית שחורה עם עגבניות, עשבי תיבול, פטרוזיליה ומיץ לימון.<ref></ref> סלט השעועית הדרום אמריקאי כולל שעועית פורטו עם עגבניות, פטרוזיליה, רוטב לסלט משמן ומחומץ, שמוגש עם סטייק בגריל.<ref></ref>

המנה ידועה בארצות הברית כ"סלט שלוש השעועיות".<ref name="Bilderback 2009 p. 148"></ref> המונח הגנרי "סלט שעועית" עשוי לכלול גם עמילן כמו שעורה, פסטה, אורז או קינואה.<ref></ref>

== היסטוריה ==
מאז המאה ה-19 לפחות, סלטים באמצעות שעועית מבושלת שימשו בדרך כלל לאכילה בחוץ בפארקים ובטיולים.<ref name="Portland Press Herald 2017"></ref>

== הכנה ואחסון ==
המרכיבים העיקריים, השעועית, כבר בושלו והוויניגרט עוזר לשמר את המנה באופן זמני ללא קירור. אם הוא מוחזק במקרר, סלט שעועית יכול להחזיק מעמד לאכילה בין שלושה לחמישה ימים ויש לזרוק אותו כאשר נותר בחוץ יותר משעתיים.<ref></ref> היעדר בשר או מוצרי חלב ברוב המתכונים מאפשר למנה זו להישמר זמן רב יותר מפריטי מזון אחרים הדורשים קירור עקבי ואחסון אטום.

== ראו גם ==
* סלט פול מדמס

== קישורים חיצוניים ==

== הערות שוליים ==

שעועית
קטגוריה:מאכלי שעועית
הדיוויזיה המשוריינת ה-11 (סוריה)

הדיוויזיה המשוריינת ה-11 (בערבית: الفرقة المدرعة الحادية عشرة) של הצבא הסורי היא דיוויזיית שריון סורית אשר השתתפה במלחמת האזרחים הסורית.

==היסטוריה==
מראשיתה של מלחמת האזרחים בסוריה, השתתפה הדיוויזיה באופן פעיל בלחימה. הדיוויזיה לחמה בכוחות המורדים במחוז אידליב בין 2011–2012, ובין 2012–2015 השתתפה במצור על אבו אל-דוחור, שהסתיים בסופו של דבר הסתיים בתבוסה לצבא הסורי. ב-2016 השתתפה הדיוויזיה במתקפת נגד נואשת של הצבא הסורי בחמה. במהלך המתקפה נהרג מפקד הדיוויזיה עלי חאלוף, וכן מפקד הבריגדה ה-87 עלי שרף מכלוף. ב-2017 השתתפה הדיוויזיה במתקפת הנגד של הצבא במחוז חומס ובמחוז דיר א-זור.

==הערות שוליים==

11
קטגוריה:יחידות שריון סוריות
אנזו צ'אטו

אנזו ז'יאני צ'אטו אמביאיי (בצרפתית: Enzo Gianni Tchato Mbiayi נולד ב-23 בנובמבר 2002 במונפלייה שבצרפת) הוא כדורגלן קמרוני-צרפתי המשחק בעמדת המגן הימני בקבוצת מונפלייה מליגת העל הצרפתית ובנבחרת קמרון.

== קריירת מועדונים ==
צ'אטו גדל במחלקת הנוער של אנז'ה. בשנת 2019 החל לשחק בקבוצת המילואים של המועדון. ב-3 באפריל 2022 ערך את הופעת הבכורה שלו בקבוצה הראשונה של המועדון, בהפסד 2-1 לברסט במסגרת המחזור ה-30 בליגת העל הצרפתית לעונת 2021/2022.

== קריירה בינלאומית ==
ב-10 ביוני 2023 ערך צ'אטו את הופעת הבכורה שלו בנבחרת קמרון, בתיקו 2-2 נגד נבחרת מקסיקו במשחק ידידות.

נכלל בסגל נבחרת קמרון לטורניר גביע אפריקה לאומות 2023.

== חיים אישיים ==
צ'אטו הוא בנו של כדורגלן נבחרת קמרון בעבר ביל צ'אטו .

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני מונפלייה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-2002
פאריס מומבניה

פאריס פמי מומבניה (בצרפתית: Faris Pemi Moumbagna נולד ב-1 ביולי 2000 ביאונדה שבקמרון) הוא כדורגלן קמרוני המשחק בעמדת החלוץ בקבוצת במרסיי מליגת העל הצרפתית, ובנבחרת קמרון.

== קריירת מועדונים ==
מומבניה גדל באקדמיית מונטוורדה שבפלורידה, ארצות הברית, וב-16 ביולי 2018 חתם בבית לחם סטיל מה-USL, במדיה ערך 40 הופעות ליגה והבקיע 14 שערים.

ב-20 במאי 2020 חתם מומבניה על חוזה לשלוש שנים בקריסטיאנסונד מליגת העל הנורווגית. בסך הכל ערך 49 הופעות ליגה במדי המועדון, בהן הבקיע תשעה שערים.

ב-26 באוגוסט 2021 הושאל מומבניה לסונאוסקה פובולד מליגת העל הדנית. הוא ערך עשר הופעות ליגה במדי המועדון.

ב-31 בינואר 2023 חתם מומבניה בבודה/גלימט מליגת העל הנורווגית. בעונתו הראשונה ערך 28 הופעות ליגה, בהן הבקיע 15 שערים, וזכה עם המועדון באליפות נורווגיה.

ב-20 בינואר 2024 חתם במרסיי ל-4 וחצי שנים.

== קריירה בינלאומית ==
ב-17 בנובמבר 2023 ערך מומבניה את הופעת הבכורה שלו בנבחרת קמרון, בניצחון 3-0 על נבחרת מאוריציוס במסגרת מוקדמות מונדיאל 2026.

נכלל בסגל נבחרת קמרון לטורניר גביע אפריקה לאומות 2023.

== תארים ==
;בודה/גלימט
* אליפות נורווגיה (1): 2023

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני סונדרייסק
קטגוריה:כדורגלני בודה/גלימט
קטגוריה:כדורגלני אולימפיק מרסיי
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-2000
יום אחד (מיני-סדרה)

יום אחד (באנגלית: One Day) היא מיני-סדרה בריטית המבוססת על רומן באותו שם משנת 2009 מאת דייוויד ניקולס. הסדרה הוקרנה לראשונה בנטפליקס ב-8 בפברואר 2024.

==צוות השחקנים==

==הפקה==
בנובמבר 2021 יצאה הודעה מטעם נטפליקס על פיתוח עיבוד טלוויזיוני לרומן "יום אחד" מאת דייוויד ניקולס, שיופק על ידי חברת ההפקות "Drama Republic". הכתיבה נעשתה על ידי התסריטאים ניקול טיילור, אנה ג'ורדן, וינאי פאטל וביג'אן שייבאני; וההפקה בפועל על ידי ניקולס וטיילור, רואנה בן וג'וד ליקניצקי. בימוי: מולי מאנרס.

ביוני 2022 פורסמו שמות השחקנים הראשיים: אמביקה מוד וליאו וודול כאמה ודקסטר, זוג הנאהבים העומד במרכז העלילה. ביולי ובאוקטובר 2022 פורסם שהשחקניות אלינור טומלינסון ואסי דייוויס ישחקו את הדמויות של סילבי ואליסון (בהתאמה).

בנובמבר 2022 אמרה מוד שעלילת המיני-סדרה תכלול יותר אירועים מתוך הרומן מאשר העיבוד הקולנועי שהופק ב-2011.
===צילומים===
הצילומים החלו בלונדון ב-4 ביולי 2022. לאחר כשבועיים החלו לצלם באדינבורו. הצילומים הסתיימו ב-19 בינואר 2023 באיסלינגטון, לונדון.

בין אתרי הצילום אפשר למצוא את קמפוס אולד קולג' שבאוניברסיטת אדינבורו, מרכז העיר, רובע ווסט אנד והעיר העתיקה.

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
!פרס ג'ות'הם לטלוויזיה
|4 ביוני 2024
|ההופעה הטובה ביותר במיני-סדרה
|אמביקה מוד
|
|<ref></ref>
|}

== קישורים חיצוניים ==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
ראש עיריית מחוז קולומביה

ראש עיריית מחוז קולומביה (באנגלית: Mayor of the District of Columbia) הוא בעל המשרה העומד בראש הרשות המבצעת של הגוף הממשלי של מחוז קולומביה, הבירה הפדרלית של ארצות-הברית. ראש העירייה נבחר בבחירות ישירות וכלליות כל ארבע שנים ויכול להיבחר מחדש ללא הגבלת כהונה. ראש העירייה אחראי על כל מערכת החינוך הציבורית, גופי השיטור והכיבוי העירוניים, וכן שאר הרשויות העירוניות בתחומי העיר. בנוסף, ראש העיר גם אחראי על אכיפת החוקים הפדרליים בכל תחומי מחוז קולומביה.

== סמכויות ראש העיר ==
חוק הממשל העצמי של מחוז קולומביה שנחקק בקונגרס ב-1973 מגדיר את הסמכויות אשר ראש העיר רשאי:
* למנות עד שבעה סגנים, שתחומי אחריותם אינם מוגדרים בחוק, אלא נקבעים לפי הצורך.
* אכיפת חוקי מחוז קולומביה.
* לנהל את המחלקות השונות והאגפים השונים של המחוז.
* הכנת תקציב המחוז והגשת התקציב בתום שנה חולפת.
* להטיל וטו על הצעות חוק שהתקבלו על ידי מועצת מחוז קולומביה.
* להוציא לפועל החלטות שלו באמצעות צווים ביצועיים ביחס למחלקות ולפקידים של המחוז.
* להישמע בפני מועצת המחוז או כל אחת מוועדותיה.
* להציע לנשיא או לקונגרס הצעות חקיקה או נקיטת פעולה פדרלית.

כאשר ראש העיר נפטר, התפטר או נבצר ממנו לכהן בתפקידו ימלא את מקומו יושב ראש מועצת מחוז קולומביה, עד אשר יהיה ניתן לקבוע מועד בחירות חדשות.

== הממשל העצמי של מחוז קולומביה ==
לפי סעיף ראשון של חוקת ארצות הברית וחוק הממשל העצמי של מחוז קולומביה. ראש העיר עומד בראש הרשות המבצעת ומועצת מחוז קולומביה היא הרשות המחוקקת. חוק הממשל העצמי מעביר סמכויות מסוימות של הקונגרס של ארצות הברית לממשל המקומי של המחוז, אשר מורכב מראש עיר ומועצה בת 13 חברים. עם זאת, הקונגרס שומר על הזכות לבדוק ולבטל חוקים שנוצרו על ידי המועצה ולהתערב בעניינים מקומיים.

=== הרשות המחוקקת ===
מועצת מחוז קולומביה היא הרשות המחוקקת. כל אחד משמונת הרבעים של העיר בוחר חבר מועצה והתושבים בוחרים ארבעה חברים לייצג את המחוז בכללותו. גם ראש המועצה נבחר במניין.

=== הרשות המבצעת ===
ראש העיר של מחוז קולומביה יחד עם המחלקות והסוכנויות העירוניות שבאחריותן מהוות את ממשלת מחוז קולומביה.

=== הרשות השופטת ===
הערכאה השיפוטית של המחוז הוא בית המשפט העליון של מחוז קולומביה. בבית המשפט מתנהלים תיקים פליליים ואזרחיים. נושאים נוספים בהן דן בית המשפט העליון של המחוז כוללים בין היתר: דיני משפחה, תעבורה, מיסוי, מקרקעין, ואפוטרופסות. ערכאת הערעורים של בית המשפט העליון של המחוז הוא בית המשפט הפדרלי לערעורים של מחוז קולומביה. השופטים של מחוז קולומביה מתמנים על ידי נשיא ארצות הברית, ונדרשים לאישור על ידי הסנאט האמריקאי לכהונה של חמש עשרה שנים.

== קישורים חיצוניים ==

* 

== הערות שוליים ==

קטגוריה:ראשי עיריות
קטגוריה:וושינגטון די. סי.
קטגוריה:ארצות הברית: ממשל
דבי ארנולד

דבי ארנולד (באנגלית: Debbie Arnold; נולדה ב-14 ביוני 1955) היא שחקנית בריטית.

==ביוגרפיה==
ארנולד נולדה בעיר הנמל סנדרלנד. ב-1978 החלה להופיע באופן קבוע בשעשועון הטלוויזיה "3-2-1", היא שימשה כחקיינית של מרילין מונרו בתוכנית "Now Who Do Yo" Do?".

בין הופעותיה בתיאטרון נמנית הגרסה הבימתית לסדרת הטלוויזיה מה יגידו השכנים? שם שיחקה את תפקיד רוז, היא הקימה חברת הפקות משלה, והפיקה מספר תוכניות לרדיו ולטלוויזיה, היא משמשת כשגרירה של ארגון הצדקה "National Bullying Helpline".

ב-2012 הוציאה את ספרה "The Power of Reinvention".

ב-1981 נישאה לשחקן ג'ון צ'אליס, ב-1985 התגרשו, ב-1989 נישאה בשנית לשחקן דייוויד ג'נסון, נולדו להם שתי בנות.

==קישורים חיצוניים==

קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1955
עלי מחמוד עבאס

עלי מחמוד עבאס (בערבית: علي محمود عباس; נולד ב-2 בנובמבר 1964) הוא מוסלמי סוני, פוליטיקאי סורי, לוטננט גנרל בצבא הסורי, המכהן כשר ההגנה ה-18 של סוריה.

== ביוגרפיה ==
עבאס נולד ב-2 בנובמבר 1964 בעיר הנמצאת כ-35 ק"מ מדמשק, במחוז ב-1983 הוא התגייס לצבא הסורי, והצטרף לאקדמיה הצבאית חומס, במגמת חיל השריון וסיים בדרגת סגן, באוקטובר 1985. הוא השתלם בפקיסטן, בקורס לקצונה בכירה ובין השנים 2000–2001 למד ב בלונדון, וקיבל תואר שני בתחום ההגנה הלאומית.<ref name=":0"></ref>

בשנת 2003 הוא השתתף בקורס אקדמי לניהול משברים ב, בסטוקהולם ובשנת 2004 השתתף בקורס לניהול הגנת המדינה בקולג' המלכותי ההולנדי.<ref name=":0" />

עבאס הועלה לדרגת אלוף ב-1 בינואר 2018 ופיקד במשך כשנתיים על חטיבת ביטחון הפנים. וכן שימש כסגנו של הרמטכ"ל הסורי. ב-30 באפריל 2022 העניק לו הנשיא בשאר אל-אסד דרגת .

במהלך שירותו הצבאי, קיבל עבאס את האותות ההצטיינות הבאים:
* .<ref name=":1"></ref>
* .<ref name=":1" />
* מספר מדליות על קרבות ואימונים, בדרגות שונות.<ref name=":1" />

=== שר הביטחון ===
ב-28 באפריל 2022, הוצא צו נשיאותי מס' 115 לפיו הגנרל עלי מחמוד עבאס הוא שר ההגנה במקום .

עבאס הוא שר ההגנה החמישי מאז פרוץ מלחמת האזרחים בסוריה ב-2011.

ב-5 באוקטובר 2023, תקף מזל"ט מתאבד את טקס סיום קורס הקצינים באקדמיה הצבאית בחומס. דווח על 89 הרוגים ומאות נפצעו. שר ההגנה עבאס נכח בטקס, אך עזב זמן קצר לפני ההתקפה.

=== חיים אישיים ===
עבאס נשוי ואב לארבעה ילדים.<ref name=":1" />

=== סנקציות ===
ביוני 2023, הטילה הממלכה המאוחדת סנקציות אישיות על עבאס, בגין "שימוש שיטתי באלימות מינית ומגדרית נגד אזרחים".

== הערות שוליים ==

קטגוריה:שרי ההגנה של סוריה
קטגוריה:ממשלת סוריה
קטגוריה:ילידי 1964
אביבעל מלך גבל

שבר פסל שישק ועליו כתובת אבבעל
אֲבִיבַעַל (באלפבית פיניקי: 𐤀𐤁𐤁𐤏𐤋) היה מלך גבל, אשר המידע על קיומו שאוב מכתובת החקוקה על פסל שושנק הראשון, מלך מצרים. מאחר שלא מתועד ששושנק הגיע לגבל, ייתכן שהפסל נשלח לאביבעל ממצרים, או הובא על ידיו ממצרים בעת ביקור שם. תקופת חייו של שושנק מתוארכת למחצית השנייה של המאה ה-10 לפנה"ס, ומכאן נגזרת גם תקופת חייו ומלכותו של אביבעל. מהכתובת עולה אפשרות שאביבעל היה בנו של יחימלך ועבד את בעלת גבל.

==ראו גם==
* אביבעל

קטגוריה:מלכים פיניקים
קטגוריה:גבל
בית בלב האוקיינוס

בית בלב האוקיינוס (ביפנית: 雨を告げる漂流団地) הוא סרט הרפתקאות-דרמה-פנטזיה יפני בסגנון אנימה משנת 2022. הסרט נכתב ובוים על ידי הירויאסו אישידה והופק על ידי סטודיו קולורידו.

הקרנת הבכורה של הסרט התקיימה ביפן ב-16 בספטמבר 2022, ובמקביל באותו היום הסרט הפך זמין בכל הפלטפורמות של שירות הזרמת המדיה נטפליקס.<ref name="ANN 2022"></ref>

== תקציר העלילה ==
הנער והנערה קוסוקה ונאטסומה הם חברים טובים עוד מגיל צעיר. החברות בין השניים הפכה מעט מתוחה בעקבות מות סבו של קוסוקה. יום אחד במהלך חופשת הקיץ, קוסוקה וחבריו לכיתה, טאישי, יוזורו, ריינה וג'ורי, מתגנבים לבניין המגורים הישן, בו גדלו קוסוקה ונאטסומה, אשר כעת מיועד להריסה. במהלך הביקור בבניין הם נתקלים במקרה בנאטסומה שגם הגיעה לבקר בו. בחוץ מתחיל לרדת גשם כבד שנמשך זמן רב, ולאחר מכן החבורה מגלה שהמבנה נסחף לתוך הים הרחק מהיבשה.

== מדבבים ==
{| class="wikitable"
!דמות
! בגרסה היפנית
! בגרסה האנגלית
|-
| קוסוקה קומאגאייה
| מוטסומי טמורה
| ברייס פאפנברוק
|-
| נאטסומה טונאי
| אסאמי סטו
| קסנדרה לי מוריס
|-
| נופו
| איומו מוראסה
| אליוט פלטשר
|-
| טאישי קואיוואי
| יומיקו קובאיאשי
| אלכס קאזארס
|-
| יוזורו טצ'יבנה
| דאיקי ימשיטה
| בנג'מין דיסקין
|-
| ריינה חבה
| אינורי מינאסה
| אבי טרוט
|-
| ג'ורי אנדו
| קאנה האנזאווה
| rowspan="2" | צ'רמי לי
|-
| סאטוקו טונאי
| ננה מיזוקי
|-
| יאסוג'י קומאגאיה
| בין שימאדה
| ג'ון דימאג'יו
|-
| רוח גלגל ענק
| איה אנדו
| rowspan="2" | קארי וולגרן
|-
| יאסוקו קומאגאיה
| ריקאקו איקאווה
|-
| תלמידות בנות
| הארונה מיקאווה
| קייט היגינס
|}

== מוזיקה ==
אומיטרו אבה הלחין את המוזיקה של הסרט ולהקת הרוק היפנית זוטומאיו ביצעה את שיר הנושא של הסרט "Kieteshimai Sō Desu" (נראה לי שאני מתפוגג).<ref></ref>

== קישורים חיצוניים ==
* (ביפנית)

* 

==הערות שוליים==

קטגוריה:נטפליקס: סרטים
קטגוריה:סרטי אנימה מ-2022
קטגוריה:סרטי 2022
קטגוריה:סרטי אנימה
נחלת יצחק (ירושלים)

נחלת יצחק היא שכונה ותיקה שנבנתה בירושלים טרם הקמת מדינת ישראל והייתה קיימת מערבית לשכונת נחלת שמעון ולשכונת מוסררה ובית ישראל.

==הקמתה==
בנתה בשנת 1927 בלוח עברי ה'תרפ"ז על שם היזם יצחק אלחסיד. בצפונה של שכונה זו הוקם ברבות הימים אתר זיכרון לנופלי חללי צה"ל בשם אתר גבעת התחמושת. מתחילה נבנתה שכונת נחלת שמעון על שם שמעון הצדיק, בשנת ה'תרצ"ה (1935) אוכלסה שכונת נחלת יצחק. היא הייתה שכונה מודרנית יותר מקודמתה שכונת נחלת שמעון, על ידה היו ממוקמים בתי נבון.

==מבנה השכונה==

שטחה הוא 15 דונם ובה 25 מגרשים.

==נטישת השכונה==
יאיר פז בספרו נסיגה יהודית בירושלים כותב: כי הייתה שכונה זו קיימת בין שכונת נחלת שמעון ושכונת שמעון הצדיק לבין שכונת בית ישראל החדשה. והייתה מאוכלסת עד שנות ה-30 לאחר מכן בשנים 1947 ו-1948 ננטשה השכונה, כמו גם נחלת שמעון שננטשה עם הזמן.

==קישורים חיצוניים==
* [https://www.jerusalem-love.co.il/?page_id=280 שכונת נחלת יצחק הירושלמית בסוף המאמר]
* 

==הערות שוליים==

קטגוריה:ירושלים: שכונות
SpaceX Crew-4

SpaceX Crew-4 היא המשימה המבצעית הראשונה של החללית דרגון C212 פרידום מתוצרת SpaceX כחלק מהתוכנית המאוישת המסחרית של נאס"א, והטיסה השישית בסך הכל של חללית מדגם דרגון 2. המשימה שוגרה ב-14 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.

הצוות הצטרף למשלחת מס' 67 לתחנת החלל הבין-לאומית בפיקוד אולג ארטמייב.

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| צ'ל לינדגרן, נאס"א טיסת חלל שנייה
|-
! valign="center"| טייס
| align="center"| רוברט היינס, נאס"א טיסת חלל ראשונה
|-
! valign="center"| מומחה משימה 1
| align="center"| סמנתה כריסטופורטי, סוכנות החלל האירופית טיסת חלל שנייה
|-
! valign="center"| מומחה משימה 2
| align="center"| ג'סיקה ווטקינס, נאס"א טיסת חלל ראשונה
|}

===צוות גיבוי===
* סטיבן בואן, נאס"א

על הרכב הצוות הוחלט בפברואר-נובמבר 2021.

==משימה==
ב-27 באפריל 2022, חללית הדרגון C212 פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.4) נחת בחזרה על פלטפורמה צפה באוקיינוס האטלנטי. זה היה השיגור הרביעי עם אותו משגר. כ-15 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 67 לתחנת החלל הבין-לאומית בפיקוד אולג ארטמייב ולאחר סיום פעילותה היו חלק של משלחת מס' 68 בפיקוד סמנתה כריסטופורטי.

לאחר השלמת התוכנית החלו הכנות לניתוק החללית מתחנת החלל. 

ב-14 באוקטובר 2022, בתום 170 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי מול חופי פלורידה וחולצה על ידי אוניית אספקה לאסדות Megan.

==קישורים חיצוניים==

* [https://www.nasa.gov/specials/ccp-press-kit/main.html התוכנית המאוישת המסחרית], באתר הרשמי של נאס"א
* [https://www.nasa.gov/wp-content/uploads/2022/10/crew-4_mission_overview.pdf המשימה באתר נאס"א]
* [http://www.spacefacts.de/mission/english/crew-4.htm תיאור המשימה]

קטגוריה:דרגון 2
קטגוריה:התוכנית המאוישת המסחרית
קטגוריה:2022 בארצות הברית
קרו דרגון פרידום

דרגון C212 פרידום היא קפסולת חלל שמיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2022.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים בכן שיגור 39A במרכז החלל קנדי בעזרת משגר פאלון 9 Block 5 שמתואם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית.

==היסטוריה==
במרץ 2022 הוחלט ששם החללית תהיה "פרידום" לכבוד הזכות הבסיסית של האנשים. כמו כן זה היה השם של קפסולת חלל בטיסה אמריקאית ראשונה בשנת 1961.

השיגור הראשון בוצע ב-27 באפריל 2022 על ידי משגר פאלקון 9 מכן שיגור 39A במרכז החלל קנדי. זו הייתה טיסת נאס"א לתחנת החלל הבין-לאומית ל-170 ימים. המשגר נחת בחזרה על פלטפורמה צפה באוקיינוס האטלנטי.

השיגור השני בוצע במאי 2023 כטיסת תיירות פרטית של חברת אקסיום ספייס. המשגר נחת בחזרה באזור נחיתה מס' 1 בקייפ קנוורל. חללית התחברה למודול הרמוני של תחנת החלל הבין-לאומית. היא חזרה לכדור הארץ לאחר 8 ימי פעילות.

השיגור השלישי שוגר ב-18 בינואר 2024 כטיסת תיירות פרטית של חברת אקסיום ספייס. המשגר נחת בחזרה באזור נחיתה מס' 1 בקייפ קנוורל. חללית התחברה למודול הרמוני של תחנת החלל הבין-לאומית. היא חזרה לכדור הארץ לאחר השלמת הפעילות המתוכננת והוספת מספר ימים עקב מזג אוויר באזור הנחיתה.

==תיאור משימות==
{|class=wikitable
|-
!| מספר טיסה
!| לוגו
!| משימה
!| תאריך שיגור
!| תעריך נחיתה
!| צוות
!| משך טיסה, ימים
!| הערות
|-
|| 1
|SpaceX Crew-4
|| B1067.4
|| 27 באפריל 2022
|| 14 באוקטובר 2022
|| צ'ל לינדגרן רוברט נינס סמנטה כריסטופורטי ג'סיקה ווטקינס
|| 170
|| חיבור לתחנת החלל הבין-לאומית, הצטרפות למשלחת מס' 67 ו-משלחת מס' 68
|-
|| 2
|| Axiom Mission 2
|| B1080.1
|| 21 במאי 2023
|| 31 במאי 2023
|| פגי ויטסון ג'ון שופנר עלי אל-קרני רייאנה ברנאווי
|| 10
|| טיסת תיירות
|-
|| 3
|| Axiom Mission 3
|| B1080.5
|| 18 בינואר 2024
|| 9 פברואר 2024
|| מייקל לופז-אלגריה ולטר וילדיי אלפר גזראווג'י מרקוס ואנדט
|| 21
|| טיסת תיירות
|}

==קישורים חיצוניים==

* [https://www.spacex.com/vehicles/dragon/ תיאור החללית באתר היצרן]

קטגוריה:SpaceX
קטגוריה:דרגון 2
ג'רמי פוגל

ג'רמי פוגל (נולד ב-5 במרץ 1981) הוא פילוסוף, מרצה ומשורר ישראלי.

== ביוגרפיה ==
פוגל נולד בבלגיה ועלה לישראל בנעוריו. מתגורר בתל אביב. בוגר תואר ראשון בפילוסופיה מאוניברסיטת קיימברידג' ותואר שני ותואר דוקטור בפילוסופיה מאוניברסיטת תל אביב.

פוגל הוא חבר סגל אקדמי בכיר בחוג לפילוסופיה יהודית באוניברסיטת תל אביב, בה הוא חוקר פילוסופיה יהודית מודרנית, פילוסופיה של הדת והגות עידן הנאורות. מחקריו מתמקדים בניסוחים של הגות אוניברסלית בקרב פילוסופים יהודים מודרניים, בקשר בין תהליכי חילון לבין מהלכים רעיוניים בחשיבתם של הוגי הנאורות ובצורות של דתיות חדשה בפילוסופיה המודרנית<ref></ref>.

נוסף על עבודתו באוניברסיטת תל אביב פוגל מרצה ומלמד במסגרות שונות, בהן סמינר הקיבוצים, עלמא בית לתרבות עברית, Think & Drink Different, והוא חבר סגל במכון מנדל למנהיגות<ref></ref>.

פוגל הוא גם מנחה של הסכתים פופולריים, בהם ההסכת של "Think & Drink Different" ו"הקרקס המטאפיזי" בכאן תאגיד השידור הישראלי.

פוגל הוא גם משורר ומסאי, חבר מערכת כתב העת הבה להבא, בו הוא מפרסם מיצירותיו באופן קבוע<ref></ref>, בהן מסות פילוסופיות והומוריסטיות על טבע היקום.

בעבר היה סולן להקת הרוק הישראלית "פיסוק רחב"<ref></ref>.

== מספריו ==
* תל אביב היא מים ועוד מחשבות חופימיות, הוצאת הבה לאור, 2019
* [https://www.brandeis.edu/tauber/publications/books/fogel-universalisms.html Jewish Universalisms: Mendelssohn, Cohen, and Humanity's Highest Good], הוצאת Brandeis University, 2023

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:פילוסופים ישראלים
מכונית אפס

[[סובארו אימפרזה - מכונית אפס בראלי יפן (2010)]]
מכונית אפס או מכונית פתיחה (באנגלית: Zero car או Opening car) היא מכונית המשמשת במרוצי ראלי לפתיחת הכביש עבור המכוניות המתחרות.

למכונית האפס יש שתי מטרות עיקריות: להכין את קהל הצופים להופעתה של המכונית הראשונה בתחרות. בנוסף, להזהיר את המארגנים מבעוד מועד, במידה ומתגלה בעיה במסלול המתוכנן.

המכונית נוסעת עם הספרה אפס ומכאן שמה. בחלק ממרוצי הראלי יש יותר ממכונית אפס אחת. המכוניות הנוספות עושות שימוש במספרים 00 ו-000. מכוניות ה-000 וה-00 נקראות לפעמים מכוניות בטיחות. מכוניות הבטיחות נוסעות ראשונות בקצב איטי, כאשר מכונית האפס נוסעת אחרונה במהירות שקרובה למהירות תחרותית

הנהגים במכונית הם לרוב נהגים ותיקים שפרשו מהשתתפות בתחרויות. המכוניות הן על פי רוב דגמים ישנים, שכבר אינן משמשים בתחרות. הנהג והנוסע לובשים ציוד בטיחות מלא (קסדה, חליפת מרוצים וכו').

==קישורים חיצוניים==

==הערות שוליים==

קטגוריה:ספורט מוטורי
קטגוריה:ראלי
ציפי לביא

ציפי לביא (נולדה ב-26 בינואר 2000) היא אקטיביסטית פמיניסטית חרדית.

== ביוגרפיה ==
לביא נולדה וגדלה בירושלים למשפחה חרדית חסידית, בת שביעית מתוך 12. היא למדה בבית ספר חסידי (גור) ובסמינר חסידי (סטריקוב) בירושלים. לאחר מכן סיימה לימודי תעודה במעלה - בית הספר לקולנוע ולטלוויזיה.
== פעילות ציבורית ==
ביולי 2022 הקימה את התא החרדי במפלגת יש עתיד.

ב-2022 הצטרפה לתנועת נבחרות - תנועה פוליטית חרדית פמיניסטית למען ייצוג פוליטי וזכויות לאישה החרדית, וניהלה את קשרי הממשל של התנועה. בין השאר הובילה את קמפיין שרה שנירר - על מנת לעודד פמיניזם חרדי. בנוסף פעלה נגד הפרדה מגדרית במרחב הציבורי. 

במרץ 2024 עזבה את תנועת נבחרות.

באוגוסט 2023 הייתה ממובילות המאבק נגד השר מאיר פרוש לאחר שאישר לרב אליעזר ברלנד, שהורשע בביצוע עבירות מין, להדליק מדורה בל"ג בעומר בהר מירון. כמו כן הייתה מיוזמות ומארגנות המחאה נגדו, מול ביתו, כשניסה לעזור לברלנד לבטל את איסור הכניסה לאוקראינה ("ויזה שחורה") שנגזר על ברלנד.

במאי 2024 החלה לשמש כמקדמת המדיניות של עמותת עתים.<ref></ref>

== חיים אישיים ==
לביא גרושה ואם לבן. היא מתגוררת בבני ברק.

== קישורים חיצוניים ==

* [https://www.facebook.com/watch/?v=722679569104630 הבעיה של כולנו, ציפי לביא על היעדר נשים חרדיות בפוליטיקה], דמוקרטTV, 2 בינואר 2023
* 
* ציפי לביא, [https://103fm.maariv.co.il/programs/media.aspx?ZrqvnVq=JDLIHH&c41t4nzVQ=GJL "אני לא ישנה בלילה, בלי צחוק"] ב-103FM 26 בפברואר 2023
* 
* 
* 
* 
* 

== הערות שוליים ==

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בני ברק: אישים
קטגוריה:חרדיות ישראליות
קטגוריה:ישראליות שנולדו ב-2000
קטגוריה:ישראלים שנולדו ב-2000